ई-दक्ष केंद्र में शुरू हुआ सीपीसीटी के लिए प्रशिक्षण
श्योपुर | जिला कलेक्टोरेट परिसर से लगे ई-दक्ष केंद्र में मैप आई ने कंप्यूटर प्रमाणीकरण परीक्षा सीपीसीटी के लिए प्रशिक्षण शुरू कर दिया है। प्रबंधक ई-गवर्नेस राम किंकर शर्मा ने बताया कि प्रशिक्षण के लिए दो अलग अलग बैच बनाए हैं। पहला बैच सुबह 9.30 बजे से 10.30 बजे तक और दूसरा बैच शाम 5.30 बजे से 6.30 बजे तक आयोजित होगा। कंप्यूटर सिस्टम, बेसिक कंप्यूटर ज्ञान, आई टी स्किल हिंदी एवं इंग्लिश की-बोर्ड की टाइपिंग का प्रशिक्षण दिया जाएगा। प्रशिक्षण की कुल अवधि 30 घंटे रहेगी तथा प्रशिक्षण शुल्क 1000 प्रति प्रशिक्षार्थी होगा। प्रशिक्षार्थी को जिला ई-गर्वेनेस सोसाइटी में शुल्क का भुगतान अग्रिम कराना होगा।
hin_Deva hin_Deva